Afgørelse om, hvorvidt anke er indgivet rettidigt
Ret: Østre Landsret (2. instans)
Faggruppe: Straffesag — Øvrige straffesager
Sagsemner: Efterforskning og straffeproces;
Færdsel;

UDSKRIFT
AF

ØSTRE LANDSRETS RETSBOG
____________

Den 20. august 2007 holdt Østre Landsret møde i retsbygningen, Bredgade 59, København.

Som dommere fungerede landsdommerne Linde Jensen, Ole Dybdahl og Marianne Ploug

(kst.), førstnævnte som rettens formand.

Som protokolfører fungerede Medarbejder ved retten.

Der foretoges

16. afd. a.s. nr. S-1720-07:

Anklagemyndigheden

mod

Tiltalte

(CPR nr. (Født 1960))

(advokat Annegrete Gaarde, besk.).

Ingen var indkaldt eller mødt.

Der fremlagdes brev af 29. juni 2007 fra den beskikkede forsvarer, advokat Annegrete

Gaarde.

De modtagne bilag var til stede.

Ved Odense Rets dom af 15. maj 2007 blev Tiltalte fundet skyldig i overtrædelse af

straffelovens § 249 og færdselslovens § 3, stk. 1 og 2, og blev straffet med 15 dagbøder på

hver 200 kr. Endvidere blev Tiltalte frakendt førerretten betinget.



- 2 -

Det fremgår af sagen, at Tiltalte og hans forsvarer var til stede ved domsafsigel-sen, og at

der i forlængelse heraf blev givet ankevejledning.

Ved brev af 29. maj 2007 fremsendt med telefax til Østre Landsret meddelte forsvareren, at

dommen ankes med påstand om frifindelse, subsidiært formildelse. Landsretten, der mod-

tog meddelelsen samme dag kl. 13.05, videresendte ved brev af 30. maj 2007 ankemedde-

lelsen til anklagemyndigheden.

Ved ankemeddelelse af 6. juni 2007 fra Statsadvokaten for Fyn, Syd- og Sønderjylland,

modtaget i Østre Landsret den 20. juni 2007, har anklagemyndigheden principalt nedlagt

påstand om, at anken afvises som for sent indgivet, subsidiært om skærpelse.

Anklagemyndigheden har anmodet om, at landsretten forlods tager stilling til afvisningspå-

standen og har ved brev af 27. juni 2007 til støtte herfor anført, at anke alene kan ske til

statsadvokaten, hvor ankemeddelelsen først er modtaget efter ankefristens udløb, og at an-

kemeddelelsen ikke som foreskrevet er underskrevet af tiltalte, jf. retsplejelovens § 908, stk.

2.

Forsvareren har ved brev af 29. juni 2007 oplyst blandt andet, at ankemeddelelsen på grund

af en ekspeditionsfejl på hendes kontor blev fremsendt til landsretten og ikke til anklage-

myndigheden. Forsvareren har anmodet om, at anken admitteres, idet hverken denne fejl

eller den omstændighed, at tiltaltes underskrift af tidsmæssige årsager ikke kunne indhen-

tes, bør komme tiltalte til skade. Forsvareren har endvidere henvist til, at sagen er alvorlig

og indgribende for tiltalte, hvorfor retssikkerhedsmæssige grunde taler for, at sagen bør

kunne prøves.

Efter votering afsagdes sålydende

K e n d e l s e:

Landsretten lægger til grund, at ankefristen udløb den 29. maj 2007.



- 3 -

Efter retsplejelovens § 908, stk. 2, kan anke fra tiltaltes side ske blandt andet ved indgi-velse

af en skriftlig ankemeddelelse til anklagemyndigheden eller byretten. Ankemeddelel-sen

skal være underskrevet af tiltalte.

Reglerne om anke fra byret til landsret i retsplejelovens kapitel 82 har fået deres nuvæ-rende

formulering ved lov nr. 538 af 8. juni 2006 om ændring af retsplejeloven (politi- og

domstolsreformen). Det fremgår af de almindelige bemærkninger til lovforslaget (L 168 af

1. marts 2006) pkt. 9.3.6 blandt andet, at Retsplejerådet i betænkning 1352/1998 om be-

handling af nævningesager havde foreslået, at bestemmelserne om anke af byretsdomme

blev samlet i et selvstændigt kapitel. Af de indledende bemærkninger til retsplejelovens

kapitel 82 fremgår i overensstemmelse hermed blandt andet, at det ”foreslåede kapitel in-

deholder bestemmelser om anke af domme afsagt af byretterne. Bestemmelserne svarer i

vidt omfang til de gældende bestemmelser i retsplejelovens kapitel 82 og kapitel 83 bl.a.

med de ændringer, som følger af, at det foreslåede kapitel 82 vedrører anke fra byret til

landsret.” Af bemærkningerne til § 908 fremgår blandt andet, at den ”foreslåede bestem-

melse svarer med hovedsagelig redaktionelle ændringer mv. til den gældende bestemmelse i

retsplejelovens § 948 om tiltaltes ankemeddelelse m.v.” Efter denne bestemmelse kunne

tiltaltes ankemeddelelse blandt andet indgives ”skriftlig, underskreven af tiltalte, på stats-

advokatens eller landsrettens kontor; ...” . Bestemmelsen vedrører anke til Højesteret, men

skulle ifølge § 963, stk. 3, anvendes ” med de lempelser, som følger af forholdets forskel-

ligheder” ved anke fra byret til landsret.

Bestemmelserne i retsplejelovens § 963, stk. 3, jf. § 948, har i vidt omfang været praktise-ret

således, at anke fra byret til landsret på samme måde som anke til Højesteret kunne

iværksættes ved blandt andet indgivelse af en skriftlig ankemeddelelse til landsretten, lige-

som en skriftlig meddelelse fra forsvareren uden tiltaltes underskrift om anke af en byrets-

dom er blevet accepteret, jf. i det hele Jørgen Jochimsen, Straffesager for landsretten, 1.

udg., 2002, side 16 f.

Selvom affattelsen af retsplejelovens § 908 ikke angiver, at tiltaltes ankemeddelelse tillige

kan indgives til landsretten, finder landsretten, at en sådan ankemeddelelse fortsat kan ac-

cepteres, idet bestemmelsen efter forarbejderne ikke anses for at have haft til hensigt at

afskære tiltalte fra at stile sin ankemeddelelse til ankeinstansen. Landsretten finder tilsva-

rende, at der ikke er tilstrækkeligt grundlag for at afskære en skriftlig anke fra tiltaltes for-

svarer.



- 4 -

Landsretten finder herefter, at anken er rettidig. Der opstår herefter ikke spørgsmål om

admittering af anken.

T h i b e s t e m m e s:

Anklagemyndighedens påstand om afvisning af tiltaltes anke tages ikke til følge.

Hovedforhandling i sagen berammes herefter.